als_Latn dik_Latn sag_Latn
Koncert artistik në kufirin Meksikë-SHBA kundër murit Trump
Artistë gjermanë dhe meksikanë dhanë të shtunën një koncert në kufirin SHBA-Meksikë për të protestuar kundër projektit për ndërtimin e murit me miratimin e Donald Trump.
Koncerti që u ndoq nga qindra të pranishëm, ishte edhe një protestë ndaj disa kritikëve pro këtij plani mjaft të diskutueshëm për të frenuar emigracionin e paligjshëm në SHBA.
Artistët performuan në kuadër të një projekti të titulluar “Rrëzoni këtë mur” organizuar nga Orkestra Simfonike Dresden (Gjermani), duke i bërë jehonë frazës simbol të ish-presidentit amerikan, Ronald Reagan me kërkesën drejtuar Bashkimit Sovjetik për të rrëzuar murin e Berlinit.
Muzikantët meksikanë luajtën këtë performancë në një park në Tijuana në këmbët e murit që ndan Meksikën dhe Shtetet e Bashkuara. Orkestra fillimisht kishte planifikuar të luante paralelisht nga të dy anët e murit në Tijuana dhe San Diego (rreth 30 kilometra), por autoritetet amerikane nuk pranuan zhvillimin e evenimentit në territorin e tyre, duke përmendur shqetësimin në lidhje me sigurinë.
Në anën tjetër të murit, dhjetëra demonstrues amerikanë në favor të ndërtimit të murit, hidhnin parulla si “Presidenti Trump ndërtoni këtë mur për sigurinë tonë”.
Artistët u përgjigjën me anë të muzikës, duke përdorur copëza metali nga muri për të luajtur melodinë e tyre.
als_Latn als_Latn als_Latn als_Latn als_Latn als_Latn als_Latn